EFF sal geld gee vir Amcu-stakersJulius Malema, die leier van die EFF. Foto: Werner Beukes / SAPA Julius Malema, leier van die Ekonomiese Vryheidsvegters (EFF), het Saterdag gesê sy party sal geld aan die stakende platinummyners gee. Malema ondersteun die staking deur meer as 80 000 lede van die Association of Mineworkers and Construction Union (Amcu) by Amplats, Implats en Lonmin. “Ons sal geld bydra tot Amcu,” het Malema tydens ŉ perskonferensie gesê. “Die geld sal die myners wat finansieel sukkel, ondersteun.” Hy het nie aangedui watter bedrag die party sal skenk nie. Hy het vroeër die stakers aangemoedig om die staking te verskerp en nie moed op te gee nie. Klik hier om meer te lees. Amcu-lede staak al sedert 23 Januarie en eis ŉ intreevlaksalaris van R12 500. Onderhandelings om die staking tot ŉ einde te bring het ŉ dooiepunt bereik. –SAPA